CELEX: E2010J0011
Language: mt
Date: 2010-12-17 00:00:00
Title: Sentenza tal-qorti tas- 17 ta' Diċembru 2010 fil-Kawża E-11/10 – L-Awtorità ta' Sorveljanza tal-EFTA v Il-Prinċipat tal-Liechtenstein (In-nuqqas ta’ Parti Kontraenti li twettaq l-obbligi tagħha – id-Direttiva 2006/54/KE dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol)

16.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 176/8
            
         SENTENZA TAL-QORTI
   tas-17 ta' Diċembru 2010
   fil-Kawża E-11/10
   L-Awtorità ta' Sorveljanza tal-EFTA v Il-Prinċipat tal-Liechtenstein
   (In-nuqqas ta’ Parti Kontraenti li twettaq l-obbligi tagħha – id-Direttiva 2006/54/KE dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol)
   2011/C 176/05
   Fil-Kawża E-11/1-, l-Awtorità ta' Sorveljanza tal-EFTA v il-Prinċipat ta' Liechtenstein – RIKORS għal dikjarazzjoni li, billi naqas li, fi żmien l-iskadenza stipulata, jadotta, il-miżuri neċessarji biex jimplimenta bis-sħiħ fil-leġiżlazzjoni nazzjonali tiegħu l-Att imsemmi fil-punt 21b tal-Anness XVIII tal-Ftehim taż-ŻEE, jiġifieri d-Diretiva 2006/54/KE tal-Parlament Ewropew u tal-Kunsill tal-5 ta' Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (tfassil mill-ġdid), kif adattata għal mal-ftehim taż-ŻEE permezz tal-Protokoll 1 tiegħu, jew li jinnotifika lill-Awtorità ta' Sorveljanza bihom, il-Prinċipat tal-Liechtenstein naqas li jwettaq l-obbligi tiegħu skont l-Artikolu 33 ta’ dak l-Att u tal-Artikolu 7 tal-Ftehim taż-ŻEE, il-Qorti, komposta minn Carl Baudenbacher, il-President, Thorgeir Örlygsson (Imħallef-Rapporteur), and Henrik Bull, Imħallfin, taw is-sentenza tagħhom fis-17 ta’ Diċembru 2010, li l-parti operattiva tagħha hi kif ġej:
   Il-Qorti b’dan:
   
               (1)
            
            
               Tiddikjara li, billi naqas li jadotta, fi żmien l-iskadenza stipulata, il-miżuri kollha neċessarji biex jiġi implimentat l-Att imsemmi fil-punt 21b tal-Anness XVIII tal-Ftehim taż-EE, jiġifieri d-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (tfassil mill-ġdid)), kif adattat għall-Ftehim taż-ŻEE bil-Protokoll 1 tiegħu, il-Prinċipat tal-Liechtenstein naqas milli jwettaq l-obbligi tiegħu skont l-Artikolu 33 tal-Att u skont l-Artikolu 7 taż-ŻEE.
            
         
               (2)
            
            
               Tordna lill-Prinċipat tal-Liechtenstein biex iħallas l-ispejjeż tal-proċeduri.